I rieni, gofalwyr a gwarcheidwaid disgyblion sy'n mynychu Ysgol Gynradd Tremains; pennaeth, staff a chorff llywodraethu Ysgol Tremains, ymgyngoreion rhagnodedig

**Uned Cymorth Cyfarwyddiaeth Addysg a Chymorth i Deuluoedd (UCCACD)**

**Cyfarwyddiaeth Addysg a Chymorth i Deuluoedd –**

**Uned Cefnogi'r Gyfarwyddiaeth (EDSU)**

Deialu uniongyrchol / Direct Line: (01656) 643643

Ein cyf / Our ref: Ysgol Cynwyd Sant

Eich cyf / Your ref: Ysgol Cynwyd Sant

**Dyddiad / Date:**  20 Hydref 2022

Annwyl ymgynghorai

**Cynnig i agor darpariaeth ar gyfer disgyblion ag anghenion dysgu ychwanegol (ADY) drwy sefydlu canolfan adnoddau dysgu (LRC) ar gyfer disgyblion ag anhwylder ar y sbectrwm awtistiaeth (ASD) yn Ysgol Gynradd Tremains.**

Yn unol â gofynion Deddf Safonau a Threfniadaeth Ysgolion (Cymru) 2013 a Chod Trefniadaeth Ysgolion 2018 (y Cod), cynhaliwyd ymarfer ymgynghori ag ymgyngoreion rhagnodedig a phartïon eraill â buddiant rhwng 6 Ionawr 2022 a 17 Chwefror 2022. Nod yr ymgynghoriad oedd hysbysu ymgyngoreion am y cynnig uchod a gofyn am eu barn.

Ar 14 Mehefin 2022, adroddwyd canlyniad yr ymgynghoriad i'r Cabinet a chyhoeddwyd Adroddiad Ymgynghori ar wefan y Cyngor yn dilyn hynny. Roedd yr adroddiad yn rhoi trosolwg o'r adborth a gafwyd yn ystod y cyfnod ymgynghori gan amlinellu ymateb yr awdurdod lleol i'r materion a godwyd.

Hefyd ar 14 Mehefin 2022, ar ôl ystyried canlyniad y broses ymgynghori, rhoddodd y Cabinet gymeradwyaeth i gyhoeddi rhybudd statudol mewn perthynas â'r cynnig. Cyhoeddwyd yr hysbysiad statudol ar 30 Mehefin 2022 am 28 diwrnod a dywedwyd wrth yr ymgyngoreion ei fod ar gael.

Mae'r Cod yn darparu y gallai unrhyw un sy’n dymuno gwneud gwrthwynebiadau i gynnig sefydliad ysgol wneud hynny. I'w hystyried yn wrthwynebiadau statudol, rhaid gwneud gwrthwynebiadau yn ysgrifenedig neu drwy e-bost a'u hanfon i'r cynigydd cyn diwedd 28 diwrnod, gan ddechrau gyda'r diwrnod y cyhoeddwyd yr hysbysiad ("y cyfnod gwrthwynebu"). Daeth yr hysbysiad statudol i ben ar 27 Gorffennaf 2022. Ni dderbyniwyd unrhyw wrthwynebiadau mewn perthynas â'r cynnig.

Ar 18 Hydref 2022, adroddwyd canlyniad yr hysbysiad statudol i'r Cabinet a gwnaeth y Cabinet benderfynu cymeradwyo'r cynnig fel y'i cyhoeddwyd.

Mae copïau caled a fformatau eraill o adroddiad y cabinet ar gael ar gais gan:

**Swyddog Cyswllt:** Uned Cefnogi'r Gyfarwyddiaeth Addysg a Chymorth i Deuluoedd

**Ffôn:** (01656) 643643

**E-bost:** edsu@bridgend.gov.uk

**Cyfeiriad Post:** Cyngor Bwrdeistref Sirol Pen-y-bont ar Ogwr, Y Swyddfeydd Dinesig, Stryd yr Angel, Pen-y-bont ar Ogwr, CF31 4WB

Bydd y cynnig yn arwain at LRC i ddisgyblion gydag ASD yn agor yn Ysgol Gynradd Tremains. Byddai'r LRC ar gyfer uchafswm o wyth disgybl. Byddai'r LRC yn rhan integredig o'r ysgol prif ffrwd, gan ddarparu amgylchedd priodol lle gall disgyblion ddatblygu a ffynnu o fewn eu grŵp cyfoedion a chael mynediad arferol at gwricwlwm prif ffrwd, pan fo hynny'n briodol. Byddai'r LRC yn darparu cyfleusterau dysgu arbenigol yn yr ysgol ac yn darparu arbenigedd a chyngor i'r holl staff. Daw'r cynnig i rym yn nhymor yr hydref 2022.

Wrth benderfynu ar y cynnig, roedd y Cabinet yn fodlon y bydd y cynnig yn:

* darparu LRC yn Ysgol Gynradd Tremains ar gyfer uchafswm o wyth disgybl â ASD i agor yn nhymor yr hydref 2022;
* sicrhau derbyn disgyblion bob yn dipyn yn nhymor yr hydref 2022 a byddai'r disgyblion a dderbynnir i'r LRC yn cael eu penderfynu trwy banel derbyn;
* cefnogi rhan integredig o'r ysgol brif ffrwd, gan ddarparu amgylchedd priodol lle gall disgyblion ddatblygu a ffynnu o fewn eu grŵp cyfoedion a chael mynediad arferol at gwricwlwm prif ffrwd, pan fo hynny'n briodol; a
* darparu cyfleusterau dysgu arbenigol yn yr ysgol a darparu arbenigedd a chyngor i bob aelod o staff.

Dyma'r rhesymau dros y penderfyniad mewn perthynas â'r ffactorau a amlinellir yn y Cod:

## **Ansawdd a safonau mewn addysg**

‘Barn Estyn yw bod y cynnig yn debygol o gael effaith gadarnhaol ar safon y ddarpariaeth addysg yn yr ardal. Mae’r cyngor wedi darparu rhesymeg glir ar gyfer y cynnig.'

Mae Estyn yn nodi bod y cynnig yn ystyried safonau presennol yn yr ysgol yn briodol a sut y mae’n cymharu ag ysgolion tebyg a chyfartaleddau Cymru. Mae’r cynnig yn nodi bod disgyblion ag anghenion dysgu ychwanegol yn gwneud cynnydd da neu well ar draws yr ysgol.

# Yr angen am leoedd a'r effaith ar hygyrchedd ysgolion

Mae awdurdodau lleol ledled y Deyrnas Unedig yn gweld cynnydd yn y galw am wasanaethau

i blant a phobl ifanc sydd ag anghenion dysgu ychwanegol (ADY) a'r gost i gefnogi hyn

yn aml yn fwy na'r gyllideb. Mae tystiolaeth anecdotaidd gan nifer o awdurdodau lleol yn awgrymu bod yr anghenion hyn yn dod yn fwy niferus a’u bod hefyd yn fwy cymhleth.

Mae Cyngor Bwrdeistref Sirol Pen-y-bont ar Ogwr (BCBC) wedi mynd ati'n rhagweithiol i ymdrin â hyn drwy gomisiynu adolygiad darpariaeth cynllunio strategol anghenion dysgu ychwanegol yn 2020.

Mae Bwrdd Adolygu Darpariaeth Cynllunio Strategol Anghenion Dysgu Ychwanegol wedi ei

sefydlu. Un o'r meysydd sydd wedi ei nodi ar gyfer darpariaeth ychwanegol yw

yng Nghyfnod Allweddol 2 i blant ag ASD sy'n mynychu darpariaeth cyfrwng Cymraeg. Mae angen wedi’i nodi i agor LRC ar gyfer plant ag ASD sy'n mynychu cyfrwng Cymraeg.

Mae gwaith addasu i Ysgol Gynradd Tremains, a ariannwyd drwy grant cyfalaf Cynnal a Chadw Ysgolion wedi ei wneud, sy’n creu’r lle gofynnol i agor canolfan ASD ar gyfer uchafswm o wyth disgybl.

Ni ddisgwylir i nifer y disgyblion y rhagwelir eu derbyn fod â lefel sylweddol o amrywiaeth a fyddai'n effeithio ar y cynnig.

Bydd disgyblion yn cael cludiant ysgol am ddim yn unol â Pholisi Cludiant Cartref i'r Ysgol/Coleg presennol BCBC. Darperir cludiant ysgol am ddim yn y fwrdeistref sirol ar hyn o bryd ar gyfer pellteroedd cerdded sy'n fwy na 1.5 milltir ar y llwybrau cerdded sydd ar gael ar gyfer disgyblion oed meithrin ac am bellteroedd cerdded dros 2 filltir ar y llwybrau cerdded sydd ar gael i ddisgyblion cynradd. Byddai cludiant yn cael ei ddarparu yn unol â’r polisi trafnidiaeth ar gyfer disgyblion sy'n mynychu LRC.

Mae'r awdurdod lleol wedi ymrwymo i weithredu cynlluniau i dyfu'r Gymraeg yn strategol a, gyda chynllunio strategol effeithiol a buddsoddiad sylweddol, ei nod yw cyfrannu'n sylweddol at weledigaeth 'Cymraeg 2050' Llywodraeth Cymru o fod â miliwn o siaradwyr Cymraeg ledled Cymru.

Gellir gweld Cynllun Strategol Cymraeg Mewn Addysg yr awdurdod lleol (WESP) yn y ddolen ganlynol:

<https://www.bridgend.gov.uk/cy/fy-nghyngor/cydraddoldeb-ac-ymgysylltu/y-gymraeg/>

<https://www.bridgend.gov.uk/my-council/equalities-and-engagement/welsh-language>

## **Darparu adnoddau addysg a goblygiadau ariannol eraill**

Ni ddisgwylir y bydd agor y ganolfan ASD yn effeithio ar ysgolion eraill gan fod y canolfannau ASD mewn ysgolion eraill yn llawn.

Mae’n bwysig cydnabod bod y cynnydd mewn lleoedd ASD yn y ganolfan yn Ysgol Gynradd Tremains yn bennaf i ymdrin â’r ffaith bod y ddarpariaeth ASD trwy gyfrwng y Saesneg yn llawn. O ganlyniad i hyd, ni ragwelir effeithiau negyddol ar addysg cyfrwng Cymraeg.

Mae canolfan ASD wedi’i lleoli mewn ysgol gynradd cyfrwng Cymraeg ac mae canolfan ASD yn yr ysgol uwchradd cyfrwng Cymraeg. Ceir lleoedd yn y darpariaethau hyn.

Byddai'r cyllid ar gyfer yr LRC yn cael ei ddyrannu drwy gyllideb ddirprwyedig yr ysgol brif ffrwd, drwy ddyraniad fformiwla ariannu'r ysgol, gan ddefnyddio cyfuniad o ddyraniad dosbarth a'r elfen uned a bwysolwyd ar sail oedran y disgybl (AWPU).

**Ffactorau cyffredinol eraill**

Cafodd Asesiad o'r Effaith ar Gydraddoldeb ei gynnal fel rhan o'r cam ymgynghori. Daeth yr asesiad i'r casgliad nad yw'r cynnig yn debygol o effeithio'n anghymesur ar unrhyw grŵp gwarchodedig. Mae'r effaith ar oedran yn gadarnhaol, bydd twf mewn disgyblion sydd ag ASD sy’n cael cymorth. Hefyd, mae'r effaith ar anabledd yn bositif, bydd twf ar gyfer disgyblion ag ASD.

Cafodd Asesiad Effaith Cymunedol ei gynnal fel rhan o'r cam ymgynghori a chafodd ei gyhoeddi'n rhan o'r ddogfen ymgynghori. Nid yw'n cael ei ystyried yn debygol y bydd y cynnig yn effeithio'n anghymesur ar unrhyw nodweddion gwarchodedig. Bydd angen staff ychwanegol ar gyfer y ganolfan ASD, fel gyda'r canolfannau eraill o’r fath bydd athro arbenigol a dau swyddog cymorth dysgu yn cael eu cyflogi.

Cynhaliwyd Asesiad o’r Effaith ar y Gymraeg. Daeth i’r casgliad na fyddai unrhyw effaith sylweddol ar y ddarpariaeth Gymraeg a brofir gan ddysgwyr yr ysgol ar hyn o bryd ac y byddai’r Gymraeg yn parhau i gael ei haddysgu drwy’r cwricwlwm fel y mae ar hyn o bryd.

Yn gywir



**Lindsay Iorwerth Harvey (Mr)**

**Cyfarwyddwr Corfforaethol – Addysg a Chymorth i Deuluoedd**

**Cyngor Bwrdeistref Sirol Pen-y-bont ar Ogwr**